open-index/open-wikipedia-markdown huggingface dataset:
Χαρά Σαββίδου

Η **Χαρά (Χαρίκλεια) Σαββίδου** (γεννήθηκε στις 17 Μαΐου 1990) είναι Ελληνίδα επαγγελματίας αθλήτρια πετοσφαίρισης που αγωνίζεται με τη φανέλα του Ερμή Δράμας ως πασαδόρος.

## Καριέρα
Η Χαρά Σαββίδου έκανε τα πρώτα της βήματα στο χώρο της πετοσφαίρισης στις ακαδημίες του Ερμή Δράμας, στις οποίες βρέθηκε το 2005, σε ηλικία 15 ετών. Από την ομάδα της Δράμας αποχώρησε μετά από τρία χρόνια συνεχούς παρουσίας.

Το καλοκαίρι του 2008, η Χαρά Σαββίδου έκανε το μεγάλο άλμα στην καριέρα της και μετεγγράφη στον Ολυμπιακό Πειραιώς. Στην ομάδα του Πειραιά παρέμεινε για τέσσερα χρόνια και συγκεκριμένα μέχρι το 2011, έχοντας κατακτήσει προηγουμένως ισάριθμες φορές τη 2η φάση στην τελική βαθμολογία της Α1 γυναικών. Ωστόσο, κατάφερε να κατακτήσει και το Κύπελλο Ελλάδας του 2011, γεγονός πολύ σημαντικό για το σύλλογο, καθώς ήταν το πρώτο τρόπαιο που κατακτούσε σε εθνικό επίπεδο το συγκεκριμένο τμήμα από την ίδρυσή του και μέχρι εκείνη τη χρονιά.

Το 2011 αποχώρησε από την ομάδα του Πειραιά και μεταπήδησε στην Αρτέμιδα Κορυδαλλού. Στην ομάδα του Κορυδαλλού παρέμεινε μέχρι και το τέλος της αγωνιστικής περιόδου 2013-14.

Τον Μάΐο του 2014, η Χαρά Σαββίδου συμφώνησε να επιστρέψει στον Ερμή Δράμας, την ομάδα από την οποία ξεκίνησε την καριέρα της.

## Διεθνείς συμμετοχές
Η Χαρά Σαββίδου έχει πραγματοποιήσει μέχρι στιγμής μία συμμετοχή με την Εθνική ομάδα πετοσφαίρισης της Ελλάδας. Μάλιστα, είχε κληθεί στην προεπιλογή της Εθνικής το 2009 από τον τότε ομοσπονδιακό προπονητή της Εθνικής Γυναικών, Γιώργο Λυκούδη, για τα προκριματικά του Παγκοσμίου Πρωταθλήματος, τους Μεσογειακούς Αγώνες και το Ευρωπαϊκό Λιγκ.

## Τίτλοι
* 1 Κύπελλο Ελλάδας: 2011

## Πηγές
* Το προφίλ της Χαράς Σαββίδου στο onsports.gr
* Οι διεθνείς συμμετοχές της Χαράς Σαββίδου
* Ρόστερ Αρτέμιδος Κορυδαλλού για το 2011-12
* Επιστρέφει στον Ερμή Δράμας η Σαββίδου

Κατηγορία:Πετοσφαιρίστριες ΟΣΦΠ
Μάγια Ογκνιένοβιτς

Η **Μάγια Ογκνιένοβιτς** (γεννήθηκε στις 6 Αυγούστου 1984) είναι Σέρβα επαγγελματίας διεθνής πετοσφαιρίστρια, η οποία αγωνίζεται ως πασαδόρος στη Σεμίκ Πολίς, ομάδα της Πολωνίας.

## Καριέρα
Η Μάγια Ογκνιένοβιτς έκανε τα πρώτα της βήματα στο χώρο της επαγγελματικής πετοσφαίρισης στην ομάδα της ΟΚ Πόσταρ, στην οποία βρέθηκε το 2002 και παρέμεινε για ένα χρόνο.

Το 2003 μεταπήδησε στον Ερυθρό Αστέρα. Στην ομάδα του Βελιγραδίου παρέμεινε για δύο χρόνια έχοντας καταφέρει να κατακτήσει ένα πρωτάθλημα Σερβίας (2004).

Το 2005 μετεγγράφη στη σερβική Πόσταρ 064. Η αγωνιστική περίοδο 2005-06 αποδείχθηκε εξαιρετική για την Πόσταρ και την Ογκνιένοβιτς, καθώς ο σύλλογος του Βελιγραδίου κατέκτησε όλους τους εγχώριους τίτλους τους οποίους διεκδίκησε.

Τη διετία 2006-08, η Μάγια Ογκνιένοβιτς αγωνίστηκε στη Μέταλ Γκαλάτι, ομάδα της Ρουμανίας. Με τη Μέταλ κατάφερε να κατακτήσει δύο Πρωταθλήματα Ρουμανίας σε ισάριθμα χρόνια.

Την περίοδο 2008-09 αγωνίστηκε στο ιταλικό πρωτάθλημα  με τη φανέλα της Μοντεσιάβο Τζέσι, με την οποία μπορεί να μην κατέκτησε κάποιο εγχώριο τίτλο, κατάφερε ωστόσο να κατακτήσει το CEV Challenge Cup του 2009. Την αμέσως επόμενη περίοδο, η Ογκνιένοβιτς αγωνίστηκε στην τουρκική Εσκατσίμπασι.

Το 2010 ταξίδεψε στην Ελλάδα για λογαριασμό του Ολυμπιακού Πειραιώς. Στην ομάδα του Πειραιά παρέμεινε για ένα χρόνο έχοντας καταφέρει προηγουμένως να κατακτήσει το Κύπελλο Ελλάδος του 2011. Ήταν μια πολύ σημαντική στιγμή για τον σύλλογο, καθώς αυτός αποτελούσε τον πρώτο τίτλο του Ολυμπιακού στο συγκεκριμένο τμήμα από την ίδρυσή του και μέχρι εκείνη τη στιγμή.

Επόμενος σταθμός της καριέρας της Ογκνιένοβιτς ήταν η ιταλική Μοντένα Βόλλει, στην οποία παρέμεινε για ένα χρόνο.

Το 2012 ταξίδεψε στην Πολωνία και αγωνίστηκε αρχικά για την Ιμπέλ Βρόκλο (2012-13) κι έπειτα για τη Σεμίκ Πολίς (2013-14) με την οποία μάλιστα κατέκτησε το πρωτάθλημα Πολωνίας του 2014. Στη Σεμίκ Πολίς παραμένει μέχρι και σήμερα.

## Διεθνείς συμμετοχές
Η Μάγια Ογκνιένοβιτς είναι διεθνής από το 2006 έχει πραγματοποιήσει αρκετές συμμετοχές με την εθνική ομάδα πετοσφαίρισης της Σερβίας, έχοντας συμμετάσχει τόσο σε Παγκόσμια Πρωταθλήματα (2006, 2013) όσο και σε Πρωταθλήματα Ευρώπης (2007, 2010, 2011, 2012).

## Τίτλοι
* 2 Πρωταθλήματα Σερβίας: 2004, 2006
* 1 Κύπελλο Σερβίας: 2006
* 2 Πρωταθλήματα Ρουμανίας: 2007, 2008
* 1 CEV Τσάλεντζ Καπ: 2009
* 1 Πρωτάθλημα Πολωνίας: 2014

## Πηγές
* Χωρίς την Ογκνιένοβιτς η Σερβία στο Παγκόσμιο
* Αφήνει το λιμάνι η Μάγια Ογκνιένοβιτς 

Κατηγορία:Σέρβοι πετοσφαιριστές
Κατηγορία:Σέρβοι Ολυμπιονίκες
Κατηγορία:Ολυμπιονίκες της πετοσφαίρισης
Κατηγορία:Πετοσφαιρίστριες ΟΣΦΠ
Αλεξάνδρα Τσερντσέβιτς

Η **Αλεξάνδρα Τσερντσέβιτς** (γεννήθηκε στις 30 Μαΐου 1987) είναι Σέρβα επαγγελματίας διεθνής πετοσφαιρίστρια η οποία αγωνίζεται ως ακραία στους Πιονίρ Ρεντ Ουίνγκς, ομάδα της Ιαπωνίας.

## Καριέρα
Η Αλεξάνδρα Τσερντσέβιτς έκανε τα πρώτα της βήματα στις ακαδημίες της Πόσταρ 064, στις ακαδημίες της οποίας βρέθηκε το 2002, σε ηλικία 15 ετών. Από την ομάδα του Βελιγραδίου αποχώρησε το 2007, έπειτα από πέντε χρόνια συνεχούς παρουσίας. Ενδιάμεσα, η Τσερντσέβιτς είχε καταφέρει να κατακτήσει με την Ποστάρ δύο Πρωταθλήματα (2006, 2007) και τέσσερα Κύπελλα Σερβίας (2004, 2005, 2006, 2007).

Την περίοδο 2007-08, η Τσερντσέβιτς μεταπήδησε στη Δυναμό Παντσέβο, στην οποία παρέμεινε για ένα χρόνο χωρίς όμως να καταφέρει να κατακτήσει κάποιο τίτλο. Κατάφερε ωστόσο να φτάσει μέχρι τον τελικό του Κυπέλλου Σερβίας, στον οποίο και ηττήθηκε από την προηγούμενη ομάδα της, την Πόσταρ 064 (3-1 σετ).

Το 2008 άφησε για πρώτη φορά στην καριέρα της τη Σερβία και ταξίδεψε στην Ελλάδα για λογαριασμό του Ιωνικού. Στην ομάδα της Νίκαιας παρέμεινε για ένα χρόνο.

Την περίοδο 2009-10 αγωνίστηκε με τη φανέλα του Α.Ο. Μαρκοπούλου, με τον οποίο πραγματοποίησε πολύ καλές εμφανίσεις προκαλώντας έτσι το ενδιαφέρον αρκετών ελληνικών ομάδων. Τελικά, η ομάδα η οποία την απέκτησε ήταν ο  Ολυμπιακός Πειραιώς. Ωστόσο, το πέρασμα της Τσερντσέβιτς από την ομάδα του Πειραιά αποδείχθηκε ιδιαίτερα σύντομο καθώς τα δεινά οικονομικά προβλήματα του συλλόγου ανάγκασαν την Αλεξάνδρα Τσερντσέβιτς να ζητήσει την αποχώρησή της από την ομάδα, αίτητμα το οποίο έγινε αποδεκτό από τη διοίκηση του ερυθρόλευκου συλλόγου.

Λίγες μέρες μετά την αποχώρησή της από τον Ολυμπιακό, η Τσερντσέβιτς αποκτήθηκε από τη Δυναμό Βουκουρεστίου. Στην ομάδα της Ρουμανίας παρέμεινε μέχρι και το τέλος της αγωνιστικής περιόδου 2010-11.

Το 2011 μεταπήδησε στη Γαλλία και μετεγγράφη στη Χάινό Βόλλει, στην οποία παρέμεινε για δύο χρόνια, χωρίς ωστόσο να καταφέρει να κατακτήσει κάποιο τίτλο.

Το 2013 ταξίδεψε στην Ιαπωνία για λογαριασμό της Πιονίρ Ρεντ Ουίνγκς. Στην ομάδα της Ιαπωνίας παραμένει μέχρι και σήμερα.

## Διεθνείς συμμετοχές
Η Αλεξάνδρα Τσερντσέβιτς ήταν διεθνής με τις μικρές εθνικές ομάδες πετοσφαίρισης της Σερβίας για τρία χρόνια και συγκεκριμένα το 2002, το 2003 και το 2004.

## Tίτλοι
* 2 Πρωταθλήματα Σερβίας: 2006, 2007
* 4 Κύπελλα Σερβίας: 2004, 2005, 2006, 2007

## Πηγές
* Οι διεθνείς συμμετοχές της Αλεξάνδρα Τσερντσέβιτς
* Το προφίλ της Αλεξάνδρα Τσερντσέβιτς στο scoresway.com
* Παρελθόν από τον Ολυμπιακό η Τσερντσέβιτς
* Στη Ντιναμό Βουκουρεστίου η Τσερντσέβιτς 

Κατηγορία:Σέρβοι πετοσφαιριστές
Κατηγορία:Πετοσφαιρίστριες ΟΣΦΠ
Βασιλική Νικούλη

Η **Βασιλική Νικούλη** (γεννήθηκε στις 1 Ιανουαρίου 1984 στη Λάρισα) είναι πρώην Ελληνίδα επαγγελματίας αθλήτρια πετοσφαίρισης που αγωνίστηκε σε πολλές ελληνικές ομάδες και πλέον εργάζεται ως προπονήτρια.

## Καριέρα
Η Βασιλική Νικούλη έκανε τα πρώτα της βήματα στο χώρο της πετοσφαίρισης στις ακαδημίες της ΕΑ Λάρισας, στις οποίες βρέθηκε από πολύ μικρή ηλικία. Στην ομάδα της Λάρισας παρέμεινε μέχρι το 2004 χωρίς ωστόσο να καταφέρει να κατακτήσει κάποιο τίτλο. Ενδιάμεσα, είχε πραγματοποιήσει ένα πολύ πετυχημένο πέρασμα από τον Πανελλήνιο (2002-03), με τον οποίο κατάφερε να φτάσει μέχρι τον τελικό του Κυπέλλου Ελλάδας (ηττήθηκε από τα Βριλήσσια με 3-0 σετ) αλλά και να κατακτήσει την πρώτη θέση μετά την ολοκλήρωση της πρώτης φάσης του Ελληνικού πρωταθλήματος (μετά τους αγώνες τελικής κατάταξης βρέθηκε στην 4η θέση).

Την περίοδο 2004-05 αγωνίστηκε με τη φανέλα της ΑΕ Βύρωνος, ενώ την αμέσως επόμενη περίοδο αγωνίστηκε με τον Απολλώνιο.

Το 2007 έκανε το άλμα στην καριέρα της και μετεγγράφη στον Ολυμπιακός Πειραιώς. Στην ομάδα του Πειραιά παρέμεινε για τέσσερα χρόνια και συγκεκριμένα μέχρι το 2011, έχοντας καταφέρει να κατακτήσει ισάριθμες φορές τη δεύτερη θέση στην τελική κατάταξη του Ελληνικού πρωταθλήματος. Εκτός αυτού, η Βασιλική Νικούλη κατάφερε να κατακτήσει με τον Ολυμπιακό το Κύπελλο Ελλάδας του 2011. Ήταν μια ιστορική στιγμή για το σύλλογο του Πειραιά καθώς αυτός ήταν ο πρώτος τίτλος που κατακτούσε ο σύλλογος από την ίδρυσή του και μέχρι εκείνη τη στιγμή.

Το 2012, η Βασιλική Νικούλη μετεγγράφη στον Φιλαθλητικός Λαρισαϊκός Σύλλογος, με τον οποίο αγωνίστηκε στην Α2 Εθνική κατηγορία πετοσφαίρισης γυναικών της Ελλάδος.

## Διεθνείς συμμετοχές
Η Βασιλική Νικούλη έχει πραγματοποιήσει αρκετές συμμετοχές με την Εθνική ομάδα πετοσφαίρισης της Ελλάδας.

## Τίτλοι
* 1 Κύπελλο Ελλάδας: 2011

## Πηγές
* Το βιογραφικό της Βασιλικής Νικούλη
* Ρόστερ Ολυμπιακού Πειραιώς για την περίοδο 2010-11
* Επιστρέφει στη Λάρισα η Νικούλη
* Το ρόστερ του Φιλαθλητικού Λαρίσης για την περίοδο 2013-14
* Διεθνείς συμμετοχές της Βασιλικής Νικούλη

Κατηγορία:Πετοσφαιρίστριες ΟΣΦΠ
Αλεοσκάρ Μπλάνκο

Η **Αλεοσκάρ Ρούσεθ Μπλάνκο Ιριάρτε**, γνωστή πιο απλά και ως **Αλεοσκάρ Μπλάνκο** (γεννήθηκε στις 18 Ιουλίου 1987) είναι επαγγελματίας διεθνής αθλήτρια πετοσφαίρισης από τη Βενεζουέλα που αγωνίζεται με τη φανέλα της Βίστα Πεζίνοκ στο εθνικό πρωτάθλημα πετοσφαίρισης της Σλοβακίας. Μέχρι στιγμής, έχει αγωνιστεί σε πρωταθλήματα της Βενεζουέλας, της Ισπανίας, του Αζερμπαϊτζάν, της Ελλάδας και της Σλοβακίας.

## Καριέρα
Η Αλεοσκάρ Μπλάνκο έκανε τα πρώτα της βήματα στο χώρο της πετοσφαίρισης σε τοπικές ομάδες της χώρας της, ενώ από πολύ μικρή ηλικία βρέθηκε στην Ισπανία, προκειμένου να αγωνιστεί με τη φανέλα της Καμπ Εσκολάρ. Στην Καμπ Εσκολάρ παρέμεινε μέχρι το 2008, χρονιά την οποία μεταπήδησε στην έταιρη ισπανική ομάδα, την Καντούρ Λας Πάλμας. Στην ομάδα των Κανάριων Νήσων παρέμεινε για ένα χρόνο, χωρίς ωστόσο να καταφέρει να κατακτήσει κάποιο τίτλο.

Επόμενος σταθμός στην καριέρα της Αλεοσκάρ Μπλάνκο ήταν η Ιγκτισάντσι Μπακού, ομάδα του Αζερμπαϊτζάν. Στο σύλλογο του Μπακού παρέμεινε για ένα χρόνο, έχοντας καταφέρε να κατακτήσει την τρίτη θέση στην τελική κατάταξη του Πρωταθλήματος της χώρας. 

Το καλοκαίρι του 2012, η Αλεοσκάρ Μπλάνκο αποφάσισε να ταξιδέψει στην Ελλάδα για λογαριασμό του Ολυμπιακού Πειραιώς. Παρά την καλή παρουσία της ομάδας του Πειραιά στις εγχώριες διοργανώσεις, η Αλεοσκάρ Μπλάνκο αποφάσισε να αποχωρήσει από το σύλλογο μεσούσης της σεζόν καταθέτοντας σχετικό αίτημα στη διοίκηση του Ολυμπιακού. Το αίτημά της έγινε αποδεκτό και στις 4 Ιανουαρίου του 2013 ανακοινώθηκε επίσημα η κοινή συναινέσει λύση της συνεργασίας των δύο πλευρών.

Μετά το σύντομο πέρασμά της από την Ελλάδα, η Αλεοσκάρ Μπλάνκο μεταπήδησε στη Σλοβακία για λογαριασμό της Βίστα Πεζίνοκ, με την οποία κατάφερε την πρώτη της χρονιά να κατακτήσει την τρίτη θέση στην τελική κατάταξη του πρωταθλήματος της Σλοβακίας, ενώ παράλληλα κατάφερε να φτάσει μέχρι την ημιτελική φάση του Κυπέλλου Σλοβακίας.

Στην ομάδα του Πεζίνοκ, παραμένει μέχρι σήμερα.

## Διεθνείς συμμετοχές
Η Αλεοσκάρ Μπλάνκο είναι διεθνής με την Εθνική ομάδα πετοσφαίρισης της Βενεζουέλας για παραπάνω από δέκα χρόνια, έχοντας πραγματοποιήσει δεκάδες συμμετοχές, τόσο στην Εθνική Νεανίδων όσο και στην Εθνική Γυναικών.

Μεταξύ άλλων, έχει συμμετάσχει στα Πρωταθλήματα Νοτίου Αμερικής Νεανίδων του 2002 και του 2004, στα Παναμερικά Κύπελλα του 2005, του 2006, του 2009 και του 2010, καθώς και στους Ολυμπιακούς Αγώνες του 2008 που διεξήχθησαν στο Πεκίνο.

## Πηγές
* Το προφίλ της Αλεοσκάρ Μπλάνκο στο elteevolley.com
* Το προφίλ της Αλεοσκάρ Μπλάνκο στο worldofvolley.com
* Οι διεθνείς συμμετοχές της Αλεοσκάρ Μπλάνκο
* Το ρόστερ της Λας Πάλμας για την περίοδο 2008-09
* Πήρε "δυναμίτη" από τη Βενεζουέλα ο Ολυμπιακός
* Παρελθόν από τον Ολυμπιακό η Αλεοσκάρ Μπλάνκο

Κατηγορία:Βενεζουελάνοι πετοσφαιριστές
Κατηγορία:Πετοσφαιρίστριες ΟΣΦΠ
Αθηνά Δηλαβέρη

Η **Αθηνά Δηλαβέρη** (γεννήθηκε στις 25 Αυγούστου 1982 στην Αθήνα) είναι Ελληνίδα επαγγελματίας αθλήτρια πετοσφαίρισης που αγωνίζεται με τη φανέλα της 'Αρτεμις Κορυδαλλού τόσο ως λίμπερο όσο και ως ακραία. Έχει αγωνιστεί μεταξύ άλλων με τη φανέλα της ΑΕΚ, του Παναθηναϊκού αλλά και του Ολυμπιακού. Επίσης, η Αθηνά Δηλαβέρη είναι αθλήτρια του μπιτς βόλεϊ, ένα άθλημα στο οποίο έχει λάβει αρκετές διακρίσεις.

## Καριέρα
Η Αθηνά Δηλαβέρη έκανε τα πρώτα της βήματα στο χώρο της πετοσφαίρισης στις ακαδημίες του Ο.ΠΕ. Ρεθύμνου, στις οποίες βρέθηκε το 1996, σε ηλικία 14 ετών. Στην ομάδα από το Ρέθυμνο παρέμεινε μέχρι το 2002, όταν και μεταπήδησε στην Αρτέμιδα Κορυδαλλού. Στην ομάδα του Κορυδαλλού παρέμεινε για ένα χρόνο.

Την περίοδο 2003-04, η Αθηνά Δηλαβέρη αγωνίστηκε με τη φανέλα του Α.Ο. Αιγάλεω, με το οποίο πραγματοποίησε πολύ καλές εμφανίσεις που προκάλεσαν το ενδιαφέρον αρκετών ελληνικών ομάδων. Τελικώς, η ομάδα η οποία την απέκτησε ήταν η ΑΕΚ. Στην ομάδα της ΑΕΚ παρέμεινε για τρία χρόνια, χωρίς ωστόσο να καταφέρει να κατακτήσει κάποιο τίτλο. 

Το 2007 μεταπήδησε στον Κτησιφώντα Παιανίας, στον οποίο παρέμεινε για δύο χρόνια. Επόμενος σταθμός της καριέρας της ήταν ο Πανελλήνιος, με τη φανέλα του οποίου αγωνίστηκε τη σεζόν 2009-10.

Το 2010, η Αθηνά Δηλαβέρη μετεγγράφη στον Παναθηναϊκό. Στην Αθηναϊκή ομάδα παρέμεινε για ένα χρόνο, έχοντας καταφέρει να κατακτήσει το Πρωτάθλημα Ελλάδας του 2011. 

Επόμενος σταθμός της καριέρας της Δηλαβέρη ήταν ο Ολυμπιακός Πειραιώς, ο οποίος ανακοίνωσε επίσημα την απόκτησή της τον Αύγουστο του 2011. Στην ομάδα του Πειραιά παρέμεινε επίσης για ένα χρόνο, έχοντας καταφέρει να κατακτήσει το Κύπελλο Ελλάδος του 2012, νικώντας μάλιστα στον τελικό την πρώην ομάδα της, τον Παναθηναικό, έπειτα από ένα συγκλονιστικό ματς που διεξήχθη στις 7 Απριλίου του 2012 στο Κλειστό της Πρέβεζας (3-2 σετ).

Μετά το τέλος της αγωνιστικής περιόδου 2011-12, η Αθηνά Δηλαβέρη έμεινε ελεύθερη από τον Ολυμπιακό και μετεγγράφη στον ΟΠΕ Ρεθύμνου, ομάδα από την οποία ξεκίνησε την καριέρα της, ενώ την περίοδο 2013-14, αγωνίστηκε με τη φανέλα της Νίκης Αμαρουσίου.

## Διεθνείς συμμετοχές
Η Αθηνά Δηλαβέρη έχει πραγματοποιήσει αρκετές συμμετοχές με την Εθνική ομάδα πετοσφαίρισης της Ελλάδας.

## Τίτλοι
* 1 Πρωτάθλημα Ελλάδας: 2011
* 1 Κύπελλο Ελλάδας: 2012

## Πηγές
* Greekvolley.gr - ΔΗΛΑΒΕΡΗ ΑΘΗΝΑ
* Αθηνά Δηλαβέρη, ένα ξεχωριστό κορίτσι
* Το βιογραφικό της Αθηνάς Δηλαβέρη
* Υπέγραψε στον Ολυμπιακό η Δηλαβέρη
* Στο Ρέθυμνο η διεθνής λίμπερο, Αθηνά Δηλαβέρη
* Ρόστερ ΟΠΕ Ρεθύμνου για την περίοδο 2012-13
* Ρόστερ Νίκης Αμαρουσίου για την περίοδο 2013-14

Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες ΑΕΚ
Κατηγορία:Πετοσφαιρίστριες ΟΣΦΠ
Μπιλιάνα Σίμανιτς

Η **Μπιλιάνα Σίμανιτς** (ορθή προφορά Μπίλιανα Σίμανιτς) (γεννήθηκε στις 18 Φεβρουαρίου 1985) είναι Σέρβα επαγγελματίας αθλήτρια πετοσφαίρισης που αγωνίζεται ως διαγώνια. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Σερβίας, της Τουρκίας, της Ρωσίας και της Ελλάδας.

## Καριέρα
Η Μπιλιάνα Σίμανιτς έκανε τα πρώτα της βήματα στο χώρο της πετοσφαίρισης στις ακαδημίες της Πόσταρ Βελιγραδίου, στις οποίες βρέθηκε το 1999. Το 2002 απεχώρησε από την Πόσταρ και μεταπήδησε στην έταιρη ομάδα του Βελιγραδίου, τη Ραντνίσκι, στην οποία παρέμεινε για ένα χρόνο.

Το 2003 μετεγγράφη στη ΖΟΚ Σρεμ, ενώ ένα χρόνο αργότερα αποκτήθηκε από τη Ντιναμό Πάντσεβο. Στη Ντιναμό παρέμεινε για μία τριετία (2004-07) χωρίς ωστόσο να καταφέρει να κατακτήσει κάποιο τίτλο. Το 2007 αποφάσισε να αφήσει τη Σερβία και να ταξιδέψει στην Τουρκία για λογαριασμό της Μπέηλικντούζου. Στη Μπέηλιγκντούζου παρέμεινε για δύο χρόνια, χωρίς να καταφέρει να κατακτήσει κάποιο τίτλο.

Το 2009 μεταπήδησε στην επίσης τουρκική, Νιλούφερ Μπελεντίγιεσπορ, στην οποία παρέμεινε για ένα χρόνο.

Το 2010 άφησε την Τουρκία και ταξίδεψε στη Ρωσία για λογαριασμό της Ντιναμό Γιαντάρ. Στη ρωσική ομάδα παρέμεινε για ένα χρόνο, καθώς το 2011 αποφάσισε να ταξιδέψει στην Ελλάδα για λογαριασμό του Ολυμπιακού Πειραιώς. Με την ομάδα του Πειραιά πραγματοποίησε μια αρκετά επιτυχημένη σεζόν καθώς κατέκτησε το Κύπελλο Ελλάδας του 2012 ενώ βρέθηκε και στη δεύτερη θέση της τελικής κατάταξης του Ελληνικού Πρωταθλήματος πετοσφαίρισης γυναικών.

Το 2012 επέστρεψε στην Τουρκία και μετεγγράφη στην Καρσιγιάκα Βόλειμπολ, στην οποία παραμένει μέχρι σήμερα.

## Διεθνείς συμμετοχές
Η Μπιλιάνα Σίμανιτς είναι διεθνής με την Εθνική ομάδα πετοσφαίρισης γυναικών της Σερβίας, με την οποία έχει πραγματοποιήσει πάνω από 30 συμμετοχές.

## Τίτλοι
* 1 Κύπελλο Ελλάδας: 2012

## Πηγές
* Ανακοίνωσε Σίμανιτς ο Ολυμπιακός
* Ανακοινώθηκε η Σίμανιτς

Κατηγορία:Σέρβοι πετοσφαιριστές
Κατηγορία:Πετοσφαιρίστριες ΟΣΦΠ
Κάδμος ο Μιλήσιος

Ο **Κάδμος ο Μιλήσιος**, ο γιος του *Πανδίονος*, ήταν λογογράφος του 6ου π.Χ. αιώνα, ελάχιστα νεώτερος του μυθικού Ορφέα σύμφωνα με τον Σουίδα, ο πρώτος Έλληνας που έγραψε σε πεζό λόγο (μαζί με τον Φερεκύδη και τον Εκαταίο).

Στο μοναδικό γνωστό του έργο το , αποτελούμενο από τέσσερα βιβλία, διηγιόταν την παλαιότερη ιστορία της Μιλήτου και της ευρύτερης περιοχής της Ιωνίας. 
Το έργο από πολύ νωρίς χάθηκε ολοσχερώς. Ο Διονύσιος ο Αλικαρνασσεύς αναφέρει ότι ήδη στην εποχή του όλα τα έργα που κυκλοφορούσαν με το όνομα του Κάδμου ήταν πλαστογραφίες μεταγενέστερων συγγραφέων.

Σύμφωνα με τον Σουίδα υπήρχε κι ένας *άλλος Κάδμος ιστορικός από την Μίλητο*, γιος του *Αρχέλαου* αυτός, που συνέγραψε μια ιστορία της Αττικής, ένα χαμένο επίσης έργο δεκατεσσάρων βιβλίων. 
Υπήρχε ακόμη και ο μυθικός Κάδμος, ο εφευρέτης της αλφαβήτου που δεν πρέπει να συγχέεται με κανέναν από τους δύο ιστορικούς Κάδμους της Μιλήτου (αν και κατά την αρχαιότητα η σύγχυση αυτή δεν είχε αποφευχθεί πάντοτε).

## Παραπομπές


Κατηγορία:Αρχαίοι Έλληνες ιστορικοί
κατηγορία:Αρχαίοι Μιλήσιοι
Ιβάνα Τζούριτς

Η **Ιβάνα Τζούριτς** (γεννήθηκε στις 30 Απριλίου 1992 στη Βενετία) είναι Σερβοελληνίδα επαγγελματίας αθλήτρια πετοσφαίρισης που αγωνίζεται ως ακραία. Είναι αδερφή του διεθνούς αθλητή πετοσφαίρισης Δημήτρη Τζούριτς.

## Καριέρα
Η Ιβάνα Τζούριτς έκανε τα πρώτα της βήματα στο χώρο της πετοσφαίρισης στην τοπική Μπουτότσνοτ, ομάδα της Σερβίας, στις ακαδημίες της οποίας βρέθηκε σε ηλικία μόλις 11 ετών. Στη συνέχεια, ταξίδεψε στην Κύπρο και συγκεκριμένα στην πόλη της Πάφου, όπου και εισήχθη στις ακαδημίες του τοπικού Παφιακού.

Στην ομάδα της Πάφου παρέμεινε για δύο χρόνια και συγκεκριμένα μέχρι το 2006. Έπειτα, άφησε την Κύπρο και ταξίδεψε στην Ελλάδα για λογαριασμό της Ευριάλης, στην οποία παρέμεινε επίσης για δύο χρόνια.

Το καλοκαίρι του 2008, η Ιβάνα Τζούριτς έκανε το μεγάλο άλμα στην καριέρα της και μετεγγράφη στν Α.Ο. Μαρκοπούλου, το οποίο της έδωσε την ευκαιρία να αγωνιστεί για πρώτη φορά στη μέχρι τότε καριέρα της στην Α1 γυναικών σε ηλικία μόλις 16 ετών. Κατά τη διάρκεια της πρώτης της σεζόν στο Μαρκόπουλο, η Τζούριτς δεν είχε μεγάλο χρόνο συμμετοχής, ωστόσο κατάφερε να φτάσει με την ομάδα τόσο μέχρι την πρώτη φάση των ελληνικών Πλέι-Οφ, όσο και μέχρι τα ημιτελικά του Κυπέλλου Ελλάδας, όπου αποκλείστηκε από τον Πανιώνιο. Την αμέσως επόμενη αγωνιστική περίοδο, η Ιβάνα Τζούριτς είχε αρκετά περισσότερο χρόνο συμμετοχής βοηθώντας την ομάδα της στο να τερματίσει στην τρίτη θέση της Α1 γυναικών.

Οι πολύ καλές εμφανίσεις της Τζούριτς με τη φανέλα του Α.Ο. Μαρκοπούλου κατά τη διάρκεια της σεζόν 2009-10 προκάλεσαν το ενδιαφέρον αρκετών ελληνικών συλλόγων. Τελικά, η ομάδα η οποία κατάφερε να την αποκτήσει ήταν ο Ολυμπιακός Πειραιώς, ο οποίος μάλιστα είχε στις τάξεις της ομάδας βόλλευ των ανδρών τον αδερφό της Ιβάνα, τον Δημήτρη Τζούριτς. Με την ομάδα του Πειραιά, η Τζούριτς πήρε αρκετό χρόνο συμμετοχής ωστόσο στάθηκε ιδιαίτερα άτυχη καθώς στις αρχές του 2011, κατά τη διάρκεια μιας προπόνησης της ομάδας, τραυματίστηκε πολύ σοβαρά (ρήξη χιαστών), με αποτέλεσμα να χάσει -αγωντιστικα- το υπόλοιπο εκείνης της χρονιάς. Το τέλος της αγωνιστικής περιόδου 2010-11 βρήκε τον Ολυμπιακό Κυπελλούχο Ελλάδας. Ήταν μια πολύ σημαντική στιγμή για την ομάδα του Πειραιά, καθώς το Κύπελλο αυτό ήταν ο πρώτος τίτλος που κατακτούσε το τμήμα από την ίδρυσή του και μέχρι εκείνη τη χρονιά.

Μετά το τέλος της αγωνιστικής περιόδου 2010-11, τόσο η Ιβάνα Τζούριτς όσο και ο αδερφός της, Δημήτρης, αποτέλεσαν παρελθόν από το σύλλογο του Πειραιά.

## Τίτλοι
* 1 Κύπελλο Ελλάδας: 2011

## Εξωτερικοί σύνδεσμοι - Πηγές
* Συνέντευξη της Ιβάνα Τζούριτς
* Το βιογραφικό της Ιβάνα Τζούριτς
* Ανακοίνωσε την απόκτηση της Ιβάνα Τζούριτς ο Ολυμπιακός
* Το ρόστερ του Ολυμπιακού για την περίοδο 2010-11
* Ρήξη χιαστών η Ιβάνα Τζούριτς! 
* Ο παγκόσμιος Λευτέρης Πετρούνιας μιλάει για την Ιβάνα Τζούριτς www.volleynews.gr 

Κατηγορία:Σέρβοι πετοσφαιριστές
Κατηγορία:Πετοσφαιρίστριες ΟΣΦΠ
Rat Bat Blue

[thumb|300px|''Το σόλο πλήκτρων του "Rat Bat Blue" θεωρείται από τα σπουδαιότερα της [ροκ μουσικής*]]
Το *'Rat Bat Blue** είναι [[τραγούδι]] του [[χαρντ ροκ]] [[Μουσικό συγκρότημα|συγκροτήματος]] [[Deep Purple]], το πέμπτο του [[Μουσικό άλμπουμ|δίσκου]] "''[[Who Do We Think We Are]]''", ο οποίος κυκλοφόρησε στις [[26 Ιανουαρίου]] του [[1973]], μέσω της "[[Warner Bros. Records|Warner]]" στην [[Αμερική]] και της "ΕΜΙ" στην [[Ευρώπη]].

==Σύνθεση και στίχοι==
Το τραγούδι ξεκινάει με ένα ρυθμικό ριφ κιθάρας έχοντας έναν μέσο, [[funk]]y ρυθμό. Το ιδιαίτερα τεχνικό σόλο [[πλήκτρα|πλήκτρων]] του [[Τζον Λορντ]] έχει χαρακτηριστεί ως μία από τις καλύτερες εκτελέσεις του είδους. Παράλληλα, το συγκεκριμένο τραγούδι δείχνει την αδιαφορία του κιθαρίστα [[Ρίτσι Μπλάκμορ]] κατά την διάρκεια των ηχογραφήσεων του δίσκου, αφού είναι ένα από τα ελάχιστα κομμάτια της καριέρας του στο οποίο δεν παίζει σόλο κιθάρας. Σύμφωνα με τον μπασίστα [[Ρότζερ Γκλόβερ]], ο Λορντ δεν ήθελε να παίζει σόλο σε τραγούδια τα οποία ήταν γραμμένα για κιθάρα, αλλά δεν είχε άλλη επιλογή αφού ήταν ο μοναδικός σολίστας του συγκροτήματος πέραν του Μπλάκμορ.

Ο τίτλος του "''Rat Bat Blue''" προέρχεται από το γέμισμα που έκανε ο [[Ίαν Πέις]] με τα τύμπανα του και ο [[Ρότζερ Γκλόβερ]], ο οποίος έχει δηλώσει ότι είναι το αγαπημένο του κομμάτι από το άλμπουμ, ανέφερε ότι οι στίχοι του μιλάνε για μια βραδιά με μία "ελαφρών ηθών" κοπέλα.

==Κατατάξεις==
* **Digital Dream Door** ''100 Greatest Keyboard and Piano Performances'' - **# 8**
* **Society of Rock** ''The Greatest Classic Rock Keyboard And Piano Performances'' - **# 8**

==Τα μέλη των Deep Purple==
Το "''Rat Bat Blue''" ηχογραφήθηκε από τη [[Κατάλογος μελών των Deep Purple|δεύτερη σειρά μελών]] του συγκροτήματος. Τα μέλη της ήταν τα εξής:

* **Ίαν Γκίλαν** - ''[[Φωνητική|φωνητικά]]''
* **Ρίτσι Μπλάκμορ** - ''[[κιθάρα]]''
* **Τζον Λορντ** - ''[[πλήκτρα]]''
* **Ρότζερ Γκλόβερ** - ''[[μπάσο]]''
* **Ίαν Πέις*' - *τύμπανα*

==Παραπομπές==
<references />

==Πηγές==
* Who Do We Think We Are CD Booklet *2004 EMI Records*
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing'', 1998

## Εξωτερικοί σύνδεσμοι
* Στίχοι Rat Bat Blue
* Rat Bat Blue tablature 1
* Rat Bat Blue tablature 2
* Rat Bat Blue (Bass) tablature
* [Deep Purple - Rat Bat Blue High Quality - YouTube]

Κατηγορία:Τραγούδια των Deep Purple
Κατηγορία:Τραγούδια του 1973
Χώρος (μαθηματικά)

Ο **χώρος** στα μαθηματικά, είναι ένα σύνολο που επιπροσθέτως έχει κάποια μαθηματική δομή.

Στα αρχαία μαθηματικά, ο «χώρος» ήταν μια γεωμετρική αφαίρεση του τρισδιάστατου χώρου που παρατηρείται στην καθημερινή ζωή. Η αξιωματική μέθοδος ήταν το κύριο εργαλείο έρευνας από τον Ευκλείδη (περίπου το 300 π.Χ.). Η μέθοδος των συντεταγμένων (Αναλυτική γεωμετρία) εγκρίθηκε από τον Ρενέ Ντεκάρτ το 1637. Εκείνη την εποχή, τα γεωμετρικά θεωρήματα αντιμετωπίστηκαν ως απόλυτη αντικειμενική αλήθεια δυνάμενα να γίνουν γνωστά μέσω της διαίσθησης και της λογικής, παρόμοια με τα αντικείμενα της φυσικής επιστήμης. Τα δε αξιώματα αντιμετωπίστηκαν ως προφανείς επιπτώσεις των ορισμών.

Τα σύγχρονα μαθηματικά αντιμετωπίζουν τον «χώρο» αρκετά διαφορετικά σε σχέση με τα κλασικά μαθηματικά. Οι μαθηματικοί χώροι συχνά σχηματίζουν κάποια ιεραρχία, δηλαδή, ένας χώρος μπορεί να κληρονομήσει όλα τα χαρακτηριστικά ενός μητρικού χώρου. Για παράδειγμα, όλοι οι χώροι με εσωτερικό γινόμενο είναι επίσης χώροι με νόρμα, επειδή το εσωτερικό γινόμενο *επάγει* μια νόρμα, έτσι ώστε:

: \|x\| =\sqrt{\langle x, x\rangle}.

## Παραπομπές


## Πηγές
* 
* 

Κατηγορία:Μαθηματική ορολογία
Κατηγορία:Θεωρία συνόλων
Ιερή λίμνη (αρχαία Αίγυπτος)

thumb|right|350px|Η ιερή λίμνη του Καρνάκ
Η **ιερή λίμνη** είναι αρχιτεκτονικό στοιχείο της κατασκευής ιερών τόπων λατρείας στην αρχαία Αίγυπτο. Πρόκειται για τεχνητή λίμνη τετράγωνου σχήματος κοντά στον ναό. Το έδαφος στηρίζεται με τοίχο, ενώ σκαλοπάτια βοηθούν την είσοδο στο νερό. Γενικότερα, ως "ιερή λίμνη" χαρακτηρίζονται και λίμνες άλλου σχήματος (στρογγυλού, πεταλωτού, σχήματος Τ ή ακανόνιστου σχήματος) ενίοτε και με νησίδα, πάντα σε ιερούς ναούς της αρχαίας Αιγύπτου. Γύρω από την ιερή λίμνη ήταν δενδρόφυτος κήπος. Η ιερή λίμνη εκτός από πρακτική είχε και συμβολική σημασία. Στα νερά της έπλεε η ιερή βάρκα του θεού Ήλιου, ενώ οι ιερείς έκαναν καθημερινά τελετουργικό λουτρό κατά την ανατολή του ηλίου, πριν εισέλθουν στον ναό.

Οι περισσότερες ιερές λίμνες αποξηράνθηκαν και μπαζώθηκαν στις μεταγενέστερες εποχές. Η ιερή λίμνη του Καρνάκ είναι η μόνη που ανακαινίστηκε.
## Πηγές

* Ντίτερ Άρνολντ: *Lexikon der ägyptischen Baukunst*. Albatros, Düsseldorf 2000, ISBN 3-491-96001-0, S.&nbsp;230-231, → See, heiliger.
* Beatrix Gessler-Löhr: *Die heiligen Seen ägyptischer Tempel* (= *Hildesheimer ägyptologische Beiträge.* Bd. 21). Gerstenberg, Hildesheim 1983, ISBN 3-8067-8080-3.
* Richard H. Wilkinson: Die Welt der Tempel im Alten Ägypten, Wissenschaftliche Buchgesellschaft, Darmstadt, 2005, ISBN 3-534-18652-4

Κατηγορία:Αρχιτεκτονική στην Αίγυπτο
Κατηγορία:Τεχνητές λίμνες
Ευτυχίδης ο Σικυώνιος

Ο **Ευτυχίδης** ήταν Σικυώνιος γλύπτης, μαθητής του Λυσίππου που έζησε μετά τα χρόνια του Μεγάλου Αλεξάνδρου. Η καλλιτεχνική δράση του τοποθετείται μεταξύ των ετών 330 και 290 π.Χ.. 

## Εργογραφία
Το ονομαστότερο έργο του είναι το κολοσσιαίο χάλκινο άγαλμα η "Τύχη της Αντιοχείας" που παριστάνει με αλληγορικό τρόπο την πόλη της Αντιόχειας, πρωτεύουσας των Σελευκιδών. Αναπαράσταση του αγάλματος χαράχθηκε πάνω σε νομίσματα της πόλης, όπως και ένα αντίγραφό του σε αγαλματίδιο της Βουδαπέστης που υπάρχει στο Βατικανό. Ο Πλίνιος αναφέρει (*HN* 34.78.) ότι ο Ευτυχίδης δημιούργησε το χάλκινο άγαλμα του Ευρώτα «τέχνης υγροτέρας του ποταμού». Από τον Παυσανία αναφέρεται ότι ήταν δημιουργός ενός χάλκινου αγάλματος του αθλητή Τιμοσθένη στο στάδιο της Αρχαίας Ολυμπίας. 

## Δείτε επίσης
* Τύχη (μυθολογία)

## Παραπομπές


## Πηγές
* Παυσανίας, Ελλάδος περιήγησις/Ηλιακών Β, ΣΤ, 2

Κατηγορία:Αρχαίοι Έλληνες γλύπτες
Κατηγορία:Αρχαίοι Σικυώνιοι
Ντίτερ Άρνολντ

Ο **Ντίτερ Άρνολντ** (γερμ. *Dieter Arnold*, γεν. 1936) είναι Γερμανός αιγυπτιολόγος.

## Βιογραφία
Γεννήθηκε το 1936 και σπούδασε στο Πανεπιστήμιο του Μονάχου, όπου αναγορεύτηκε διδάκτωρ στις 31 Ιανουαρίου 1961 με μια εργασία πάνω στα ανάγλυφα των αιγυπτιακών ιερών της εποχής του Νέου Βασιλείου. Εργάστηκε για το Γερμανικό Αρχαιολογικό Ινστιτούτο στο Κάιρο σε ανασκαφές. Από το 1979 ως το 1984 διετέλεσε καθηγητής στο Πανεπιστήμιο της Βιέννης και μετά έφορος του Αιγυπτιακού τμήματος στο Μητροπολιτικό Μουσείο Τέχνης στη Νέα Υόρκη.

## Ενδεικτική εργογραφία
* *Die Tempel Ägyptens. Götterwohnungen, Kultstätten, Baudenkmäler.* Artemis & Winkler, München / Zürich 1992, ISBN 3-7608-1073-X.
* *Lexikon der ägyptischen Baukunst.* Artemis & Winkler, München / Zürich 1994, ISBN 3-7608-1099-3.
* *Temples of the Last Pharaos.* Oxford University Press, New York NY u. a. 1999, ISBN 0-19-512633-5.

## Παραπομπές


## Πηγές
* Peter Jánosi (Hrsg.): *Structure and Significance. Thoughts on Ancient Egyptian Architecture* (*Österreichische Akademie der Wissenschaften. Denkschriften der Gesamtakademie* 33. *Untersuchungen der Zweigstelle Kairo des Österreichischen Archäologischen Instituts* 25). Verlag der österreichischen Akademie der Wissenschaften, Wien 2005, ISBN 3-7001-3552-1 (Festschrift für Dieter Arnold).

Κατηγορία:Γερμανοί αρχαιολόγοι
Κατηγορία:Γερμανοί αιγυπτιολόγοι
Γερμανικό Αρχαιολογικό Ινστιτούτο στο Κάιρο

Το **Γερμανικό Αρχαιολογικό Ινστιτούτο στο Κάιρο** (γερμ. *Deutsche Archäologische Institut Kairo*), αρχικά ως *Αυτοκρατορικό Γερμανικό Ινστιτούτο Αιγυπτιακής Αρχαιολογίας* (γερμ. *Kaiserlich Deutsches Institut für Ägyptische Altertumskunde*), είναι αρχαιολογικό ινστιτούτο στο Κάιρο της Αιγύπτου, που ιδρύθηκε το 1907. Από το 1929 τελεί ως παράρτημα του Γερμανικού Αρχαιολογικού Ινστιτούτου και υπάγεται στο γερμανικό υπουργείο εξωτερικών.

## Παραπομπές


Κατηγορία:Κτίρια και κατασκευές στο Κάιρο
Δημήτρης Μπίρμπας

Ο **Δημήτρης Μπίρμπας** (γεν. Αθήνα, 29 Νοεμβρίου 1958) είναι Έλληνας πολιτικός, ιδρυτικό μέλος του Συνασπισμού και του ΣΥΡΙΖΑ, υποψήφιος βουλευτής (2007) επικεφαλής της δημοτικής παράταξης "Ανάπλαση Αιγάλεω" και 17ος κατά χρονολογική σειρά δήμαρχος Αιγάλεω από 1 Σεπτεμβρίου 2014 έως τις 31 Αυγούστου 2019.
Επικράτησε τόσο στον πρώτο, όσο και στο δεύτερο γύρο των δημοτικών εκλογών του 2014, κατακτώντας ποσοστό που ξεπέρασε το 60%, ένα από τα μεγαλύτερα που έχουν καταγραφεί ποτέ στην πόλη της δυτικής Αθήνας στα χρονικά και εκλέγοντας 25 δημοτικούς συμβούλους.

Ο Δημ. Μπίρμπας συμμετείχε από πολύ νέος στο μεταπολιτευτικό μαθητικό κίνημα της πόλης του, όπως και στο σπουδαστικό κίνημα, ως μέλος της ΚΝΕ και του ΚΚΕ, αλλά έδρασε επίσης και ως συνδικαλιστής.

Πτυχιούχος τεχνολόγος γραφικών τεχνών του ΤΕΙ Αθήνας, έχει εργαστεί ως ωρομίσθιος καθηγητής ΤΕΙ σε τομείς πώλησης και διαφήμισης και στον ΟΕΔΒ. Σήμερα υπηρετεί ως υπάλληλος στο ΥΠΕΠΘ.
Ήταν εκλεγμένος δημοτικός σύμβουλος επί δημαρχίας του Γιάννη Μυστακόπουλου, (1995-2002) και ακολούθως (2009 έως 2014). Έχει επίσης υπάρξει αντιδήμαρχος Αιγάλεω των τομέων αθλητισμού, πρασίνου, πολιτισμού, ευρωπαϊκών προγραμμάτων. Υπηρέτησε ακόμη, σαν αντιπρόεδρος και διευθύνων σύμβουλος της Δημοτικής Επιχείρησης, αντιπρόεδρος του Διαδημοτικού Κέντρου και του ΚΕΚ υποστήριξης γυναικών Δυτικής Αθήνας.
Από το 2011 τυγχάνει μέλος της Εθνικής Αντιπροσωπείας στην Επιτροπή των Περιφερειών της Ευρωπαϊκής Ένωσης (CoR), όπως και στέλεχος της Επιτροπής Κοινωνικής Πολιτικής, Αλληλεγγύης και Απασχόλησης της Κεντρικής Ένωσης Δήμων και Κοινοτήτων Ελλάδας.

Έχει συμμετάσχει σε πολλές άλλες κοινωνικές, περιβαλλοντολογικές, εργατικές και πολιτικές επιτροπές σε διάφορα τοπικά, εγχώρια και ευρωπαϊκά όργανα και θεωρείται γνώστης της Ευρωπαϊκής/Κοινοτικής Νομοθεσίας και πραγματικότητας.

Διετέλεσε μέλος της κεντρικής πολιτικής επιτροπής του ΣΥΝ από το 1996 έως και το 2010 και ακολούθως του ΣΥΡΙΖΑ, του οποίου τυχαίνει επιπλέον μέλος της γραμματείας των τμημάτων τοπικής αυτοδιοίκησης και Ευρωπαϊκής Πολιτικής. Είναι επίσης, ιδρυτικό μέλος του Ελληνικού Κοινωνικού Φόρουμ.

## Πηγή
Επίσημη ιστοσελίδα της Δημοτικής Παράταξης "ΑΝΑΠΛΑΣΗ Αιγάλεω"

## Παραπομπή


Κατηγορία:Δήμαρχοι Αιγάλεω
Κάστρο του Ρεκεζένς

μικρογραφία|Το κάστρο του Ρεκεζένς. Εδώ φαίνεται η δεύτερη και τρίτη σειρά τειχών του.
Το **κάστρο του Ρεκεζένς** (*Castell de Requesens* στα καταλανικά) είναι ένα κάστρο που βρίσκεται στην περιοχή του Άνω Εμπορδά της Καταλονίας. Το πρώτο κάστρο κατασκευάστηκε στην τοποθεσία αυτή το 859 για να υποστεί στην πορεία καταστροφές και ανακατασκευές για να φτάσει στις μέρες μας η τελική ανακατασκευή που έγινε τον 19ο αιώνα.

## Ιστορία
Αναφορές του φρουρίου υφίστανται ήδη από τον 11ο αιώνα οπότε και το φρούριο φαίνεται να αποτελεί μήλον της έριδος για τις γειτονικές κομητείες του Ροσελιό και των Εμπούριες λόγω της συνοριακής του θέσης. Υπήρξε πατρική εστία οικογένειας ευγενών με το ίδιο όνομα που φέρουν ορισμένες σημαντικές προσωπικότητες της ιστορίας της Καταλονίας. Υπέφερε δύο πολιορκίες και μία σύντομη κατοχή από γαλλικά στρατεύματα κατά τη διάρκεια της Σταυροφορίας της Αραγωνίας το 1285 και 1288 αντίστοιχα. Παρέμεινε στα χέρια των κόμητων των Εμπούριες μέχρι την οριστική ενσωμάτωση της κομητείας στο Στέμμα της Αραγονίας το 1402 και από τότε ανήκε στην οικογένεια των Ροκαβερτί μέχρι τον 19ο αιώνα.

Μεταξύ 1893 και 1899 ο τελευταίος κόμης της Περαλάδα το ανακατασκεύασε ολοκληρωτικά με σκοπό να το μετατρέψει σε καλοκαιρινή του κατοικία. Η ανακατασκευή προσαρμόστηκε στα δεδομένα της περιοχής, την τεχνοτροπία και τα υλικά κατασκευής και σήμερα δεν είναι πολύ εύκολο να διαχωριστεί το μεσαιωνικό (από το οποία διατηρούνται μονάχα μερικές πολεμίστρες, ένας πύργος και μια εσωτερική πύλη) από το ανακατασκευασμένο κτίριο.

Με τον θάνατο των τελευταίων κομητών πέρασε από διάφορα χέρια πλούσιων οικογενειών. Κατά τη διάρκεια του εμφυλίου πολέμου καταληστεύθηκε από μέλη του CNT-FAI ενώ μετέπειτα έγινε έδρα στρατιωτικού αποσπάσματος με σκοπό τον έλεγχο των ανταρτών που μάχονταν εναντίον του Φράνκο. Σήμερα αποτελεί ένα από τα κυριότερα δείγματα νεο-μεσαιωνικής αρχιτεκτονικής της Ευρώπης και ανήκει σε δύο ντόπιους επιχειρηματίες.

## Παραπομπές


## Βιβλιογραφία
* CAMPO i JORDÀ, Ferran del, *El Castell de Requesens*.  Girona: Brau Edicions, 1998
* PRATS, Joan de Déu, *Terra de castells : un viatge pels castells de Catalunya*. Barcelona : Barcanova, 2003

## Εξωτερικοί σύνδεσμοι

* Η ιστοσελίδα του Κάστρου του Ρεκεζένς
* Σελίδα του Καταλόγου Αρχιτεκτονικής Κληρονομιάς της Καταλονίας αφιερωμένη στο Κάστρο του Ρεκέζενς

Κατηγορία:Κάστρα
Κατηγορία:Οχυρώσεις στην Ισπανία
Κατάλογος δημάρχων Αιγάλεω

Ο **Δήμαρχος Αιγάλεω** είναι αιρετός άρχοντας του Δήμου Αιγάλεω. Ο Δήμος ιδρύθηκε μετά την απόσπαση της Κοινότητας των Νέων Κυδωνιών από το Δήμο Αθηναίων και την προσάρτησή της στην Κοινότητα Αιγάλεω. Η κοινότητα αναγνωρίστηκε επίσημα σε Δήμο Αιγάλεω με το ΦΕΚ 22Α στις 29 Ιανουαρίου 1943.

## Παραπομπές



Αιγαλεω
Podemos

Το **Podemos** (*[[Ελληνική γλώσσα|ελληνικά:]]* *Μπορούμε*) είναι ισπανικό πολιτικό κόμμα που ιδρύθηκε το 2014 από αριστερούς Ισπανούς ακαδημαϊκούς και που διατηρεί μια έντονη σχέση με το κίνημα των Ισπανών Αγανακτισμένων. Η πιο γνωστή προσωπικότητα του κόμματος είναι ο Πάμπλο Ιγκλέσιας Τουριόν.

## Ευρωεκλογές 2014
Το Podemos έθεσε για πρώτη φορά υποψηφιότητα στις Εκλογές για το Ευρωπαϊκό Κοινοβούλιο του 2014 και πέτυχε 8,06% των ψήφων, κατακτώντας 5 έδρανα στην Ευρωβουλή. Η παρουσία του αποτέλεσε την μεγαλύτερη έκπληξη στα αποτελέσματα για την Ισπανία, καθώς το κόμμα είχε ιδρυθεί μόλις τρεις μήνες πριν από τις εκλογές. Μαζί με τον επικεφαλής της λίστας και αδιαφιλονίκητο ηγέτη του κόμματος, Πάβλο Ιγλέσιας, εξελέγησαν ως ευρωβουλευτές η Τερέσα Ροδρίγεθ (καθηγήτρια λυκείου), ο Κάρλος Χιμένεθ Βιγιαρέχο (πρώην δικαστικός, επικεφαλής του σώματος ελέγχου της φοροδιαφυγής της Ισπανίας), η Λόλα Σάντσεθ (μικροέμπορας) και ο Πάβλο Ετσενίκε, επιστήμονας που εργάζεται για το Ινστιτούτο Επιστημονικών Ερευνών της Ισπανίας (*CSIC*). Υποστήριξαν τον Αλέξη Τσίπρα ως υποψήφιο πρόεδρο της Κομισιόν.

### Εκλογές 2015
Οι Ρodemos έκαναν εκστρατεία κατά της λιτότητας και του Λαϊκού κόμματος. Επίσης κατηγόρησαν τους Πολίτες (Ciudadanos) ότι η υπερβολικά φιλοευρωπαϊκή τους πολιτική δεν τους επέτρεπε να κάνουν τολμηρές αλλαγές. Στόχος του κόμματος ήταν να ξεπεράσει τους Πολίτες και το 20% κάτι που πέτυχαν εύκολα αφού έλαβαν 20,68% και 69 έδρες.Αποτελεί το τρίτο σε κοινοβουλευτική δύναμη κόμμα.

## Αναφορές


## Εξωτερικοί Σύνδεσμοι
* Η ιστοσελίδα του κόμματος ''Podemos''

Κατηγορία:Σοσιαλιστικά κόμματα στην Ισπανία
Κατηγορία:Αντικαπιταλιστικά κόμματα
Κατάλογος των μελών του Ευρωπαϊκού Κοινοβουλίου για την Ελλάδα, 2014-2019

class="infobox" width=282 style="font-size: 100%;"
-
style="background: #FFFBFF; text-align: center; color:black" colspan="2" | **Ευρωβουλευτές Ελλάδας για το <br />[[8ο Ευρωπαϊκό Κοινοβούλιο]]**
-
 colspan="3" style="text-align:center;"|
-
**Προηγούμενη Σύνθεση**
2009 - 2014
-
**Επόμενη Σύνθεση**
2019 - 2024
-
**Αριθμός Εδρών**
21
-
style="background: #EFEFEF; text-align: center; color:black" colspan="2"  **Ιστοσελίδα**
-
style="background: #FFFBFF; text-align: center; color:black" colspan="2"  Ιστοσελίδα Ευρωπαϊκού Κοινοβουλίου για τους Ευρωβουλευτές της Ελλάδας
}
Στο παρόν λήμμα περιέχεται κατάλογος με τα 21 μέλη του Ευρωπαϊκού Κοινοβουλίου από την Ελλάδα την περίοδο 2014-2019, όπως διαμορφώθηκε με τις Ελληνικές ευρωεκλογές 2014, αλλά και όπως διαμορφώθηκε μετά από παραιτήσεις και αλλαγές.

## Ο Αρχικός Κατάλογος
Με βάση τις Ελληνικές ευρωεκλογές 2014 και την καταμέτρηση των σταυρών προτίμησης στους υποψήφιους Ευρωβουλευτές, εξελέγησαν οι κάτωθι: 

## Ο Τελικός κατάλογος
Μετά από παραιτήσεις από τις ευρωβουλευτικές έδρες, αποχωρήσεις και προσχωρήσεις σε επίπεδο εθνικών κομμάτων, ο Κατάλογος των Ευρωβουλευτών που εκπροσωπούν την Ελλάδα έχει την κάτωθι σύνθεση:  

## Εξωτερικοί σύνδεσμοι
* Οι εκλεγμένοι ευρωβουλευτές στην ιστοσελίδα του Υπουργείου Εσωτερικών
* 

## Δείτε επίσης
*:Κατηγορία:Ευρωβουλευτές της Ελλάδας


Κατηγορία:Κατάλογοι που αφορούν την Ελλάδα
Κατηγορία:Κατάλογοι που αφορούν την Ευρωπαϊκή Ένωση
Ελλαδα
Spinlock

Στην τεχνολογία λογισμικού το **spinlock** είναι μηχανισμός κλειδώματος ενός νήματος/thread που θέλει να αποκτήσει πρόσβαση σε ένα πόρο. Κατά τον μηχανισμό αυτόν, το νήμα περιμένει "τρέχοντας" ατέρμονα βρόχο επανάληψης (loop/spin), με τον οποίο ελέγχει την κατάσταση του κλειδώματος.  Το νήμα καθώς εκτελεί τον βρόχο αυτόν βρίσκεται σε αναμονή (ονομάζεται η κατάσταση αυτή *[[busy waiting]]*). Όταν το νήμα αποκτήσει πρόσβαση στο *κλείδωμα*, την διατηρεί μέχρι να ολοκληρωθεί ο κώδικας εκτέλεσης του νήματος. Ένα spin lock στην πράξη είναι μηχανισμός κλειδώματος *mutex* σε κάποιους κοινούς πόρους, ο οποίος στην πράξη μπλοκάρει ένα νήμα κάνοντάς το να βρίσκεται σε κατάσταση *busy-waiting* καθώς εκτελεί ατέρμονα βρόχο ελέγχου κλειδώματος (το *spinlocκ*).

## Παραπομπές


Κατηγορία:Προγραμματισμός
Κατηγορία:Νήματα
Κατηγορία:Δομές προγραμματισμού
Busy waiting

Στην τεχνολογία λογισμικού το **busy-waiting** ή **spinning** είναι μια τεχνική που χρησιμοποιείται όταν προγραμματίζουμε με νήματα/threads. Η ιδέα είναι ότι το νήμα τρέχει ένα βρόχο επανάληψης μέχρι να ικανοποιηθεί κάποια συνθήκη. Για παράδειγμα μια κατάσταση *busy-waiting* είναι όταν μέσω ενός βρόχου επανάληψης ελέγχουμε αν ο χρήστης έχει εισάγει κάτι από το πληκτρολόγιο. Με την ίδια τεχνική μπορεί να δημιουργηθεί προσαρμοσμένη καθυστέρηση. Στον προγραμματισμό μικροελεγκτών δημιουργείται ένας γυμνός βρόχος (χωρίς να εκτελεί κώδικα) και ανάλογα με την ταχύτητα του μικροελεγκτή δημιουργεί μια καθυστέρηση στο εκτελέσιμο πρόγραμμα . Η τεχνική *busy waiting* χρησιμοποιείται στα spinlocks όπου ένα νήμα τρέχει ένα ατέρμονο βρόχο περιμένοντας πρόσβαση σε ένα πόρο του συστήματος. Όσο ο πόρος δεν είναι διαθέσιμος το νήμα βρίσκεται σε κατάσταση αναμονής ή *busy-waiting*. 

## Παράδειγμα C
Στο παρακάτω παράδειγμα στην γλώσσα C έχουμε 2 νήματα (POSIX νήματα ) που διαμοιράζονται το ακέραιο **i** (κοινός πόρος). Το πρώτο νήμα υλοποιεί τη τεχνική *busy-waiting* όπου τρέχει ένα ατέρμονο *γυμνό* βρόχο περιμένοντας αλλαγή στην τιμή που ακέραιου **i**:


```c
/* $ gcc busywait.c -o busywait -Wall -lpthread -pthread */
#include <stdio.h>
#include <pthread.h>
#include <unistd.h>
#include <stdlib.h>
 
volatile int i = 0; /* i είναι κοινός πόρος και είναι προσβάσιμο από όλες τις συναρτήσεις.
                       Έχει οριστεί ως volatile, γιατί μπορεί να αλλάξει τιμή κάτι το οποίο
                       δεν είναι προβλέψιμο από τον μεταγλωττιστή, όπως από ένα άλλο νήμα */
 
/* f1 χρησιμοποιεί ένα spinlock περιμένοντας μέχρι να πάρει το i διαφορετική τιμή από 0. */
static void *f1(void *p)
{
    while (i==0) {
        /* "γυμνός" ατέρμονος βρόχος χωρίς να τρέχει εκτελέσιμο κώδικα */
    } 
    printf("η τιμή του i άλλαξε σε %d.\n", i);
    return NULL;
}

static void *f2(void *p) {
    sleep(60);   /* μπες σε διαδικασία αναμονής "sleep" για 60 δευτερόλεπτα */
    i = 99;
    printf("η t2 άλλαξε την τιμή του i σε %d.\n", i);
    return NULL;
}

int main() {
    int rc;
    pthread_t t1, t2;

    rc = pthread_create(&t1, NULL, f1, NULL);
    if (rc != 0) {
        fprintf(stderr,"pthread f1 απέτυχε\n");
        return EXIT_FAILURE;
    }
 
    rc = pthread_create(&t2, NULL, f2, NULL);
    if (rc != 0) {
        fprintf(stderr,"pthread f2 απέτυχε\n");
        return EXIT_FAILURE;
    }
 
    pthread_join(t1, NULL);
    pthread_join(t2, NULL);
    puts("Όταν τα νήματα ολοκληρώθηκαν.");
    return 0;
}
```


Μετά από 60 δευτερόλεπτα το νήμα t2 αλλάζει την τιμή του **i** από 0 σε 99 και τότε το νήμα t1 το οποίο βρίσκεται σε κατάσταση *busy-wait* μέσω του "γυμνού" (χωρίς κώδικα) βρόχου *while (i==0) { }* βγαίνει από την αναμονή και εμφανίζει το μήνυμα *η τιμή του i άλλαξε σε 99.*.


```console
$ ./busywait
η t2 άλλαξε την τιμή του i σε 99.
η τιμή του i άλλαξε σε 99.
Όταν τα νήματα ολοκληρώθηκαν.
```


## Παραπομπές


Κατηγορία:Προγραμματισμός
Κατηγορία:Νήματα
Κατάλογος ξένων αρχαιολογικών ινστιτούτων στην Ελλάδα

Στην Ελλάδα λειτουργούν 19 Ξένες Αρχαιολογικές Σχολές. 
## Ξένες Αρχαιολογικές Σχολές στην Αθήνα
* Αμερικανική Σχολή Κλασικών Σπουδών στην Αθήνα (ASCSA)
* Αυστραλιανό Αρχαιολογικό Ινστιτούτο Αθηνών (AAIA)
* Αυστριακό Αρχαιολογικό Ινστιτούτο Αθηνών (ÖAI Athens)
* Βελγική Σχολή Αθηνών (EBSA)
* Βρετανική Σχολή Αθηνών (BSA)
* Γαλλική Σχολή Αθηνών (EfA)
* Γερμανικό Αρχαιολογικό Ινστιτούτο Αθηνών (DAI Athens)
* Γεωργιανό Ινστιτούτο Αθηνών (GIA)
* Ελβετική Αρχαιολογική Σχολή (ESAG/SASG/SEAG)
* Ινστιτούτο της Δανίας στην Αθήνα (DIA)
* Ιρλανδικό Ινστιτούτο Ελληνικών Σπουδών (IIHSA)
* Ιταλική Αρχαιολογική Σχολή Αθηνών (SAIA)
* Καναδικό Ινστιτούτο στην Ελλάδα (CIG-ICG)
* Νορβηγικό Ινστιτούτο Αθηνών (NIA)
* Ολλανδικό Ινστιτούτο Αθηνών (NIA)
* Πολωνικό Αρχαιολογικό Ινστιτούτο στην Αθήνα (PAIA)
* Ρουμανικό Αρχαιολογικό Ινστιτούτο Αθηνών
* Σουηδικό Ινστιτούτο Αθηνών (SIA)
* Φινλανδικό Iνστιτούτο Aθηνών (FIA)

## Ξένες αρχαιολογικές βιβλιοθήκες στην Αθήνα
*Βιβλιοθήκη των Βορείων Χωρών στην Αθήνα

## Μόνιμες αρχαιολoγικές ανασκαφές ή σπουδές στην Ελλάδα
*Κόρινθος (Κορινθία) - Αμερικανική Σχολή
*Δήλος (Κυκλάδες) - Γαλλική Σχολή
*Δελφοί (Φωκίδα) - Γαλλική Σχολή
*Ερέτρια (Εύβοια) - Ελβετική Σχολή
*Κνωσσός (Κρήτη) - Βρετανική Σχολή
*Μάλια (Κρήτη) - Γαλλική Σχολή
*Ναύπλιο/Τίρυνθα (Αργολίδα) - Γερμανική Σχολή
*Ναύπλιο (Αργολίδα) - Σουηδική Σχολή
*Αρχαία Ολυμπία (Ήλιδα) - Γερμανική Σχολή
*Παλαίκαστρο (Κρήτη) - Βρετανική Σχολή
*Φαιστός (Κρήτη) - Ιταλική Σχολή

## Ξένα αρχαιολογικά κέντρα σπουδών εκτός Αθηνών
*Institute for Aegean Prehistory Study Center for East Crete (INSTAP-SCEG), με γραφεία στην Παχειά Άμμο, Κρήτη

Κατηγορία:Αρχαιολογία στην Ελλάδα
Γκέοργκ Κάρο

Ο **Γκέοργκ Κάρο** (γερμ. *Georg Karo*, 1872 - 1963) ήταν Γερμανός κλασικός αρχαιολόγος.
## Βιογραφία
Γεννήθηκε στις 11 Ιανουαρίου 1872 στη Βενετία. Αν και εβραϊκής καταγωγής, βαφτίστικε χριστιανός. Αφού τελείωσε το γυμνάσιο στο Φράιμπουρκ γράφτηκε στο Πανεπιστήμιο του Μονάχου σπουδάζοντας κλασική φιλολογία και αρχαιολογία. Αποφοίτησε το 1892 με διδακτορικό. Ακολούθως ταξίδεψε ανα τη Μεσόγειο και έκανε μεταδιδακτορική εργασία το 1902 στη Βόνη. Εργάστηκε στο Γερμανικό Αρχαιολογικό Ινστιτούτο Αθηνών, αρχικά ως αναπληρωτής Διευθυντής («Γραμματέας»), και διετέλεσε διευθυντής από το 1910 ως το 1919. Το 1920 ανέλαβε καθηγητής στο Πανεπιστήμιο της Χάλε, και επέστρεψε δέκα χρόνια αργότερα, το 1930 ως διευθυντής στο Γερμανικό Αρχαιολογικό Ινστιτούτο στην Αθήνα. Κυνηγήθηκε το 1936 λόγω της εβραϊκής του καταγωγής και κατέφυγε στις ΗΠΑ, όπου δίδαξε ως καθηγητής. Επέστρεψε στη Γερμανία το 1953 και εγκαταστάθηκε στο Φράιμπουρκ, διδάσκοντας στο Πανεπιστήμιο. 

Απεβίωσε στις 12 Νοεμβρίου 1963 στο Φράιμπουρκ. Εν ζωή του απονεμήθη ο Μεγαλόσταυρος της Ομοσπονδιακής Γερμανίας.

## Ενδεικτική εργογραφία
Ο Κάρο μελέτησε την επιρροή των ανατολικών πολιτισμών στην ελληνική και ετρουσκική τέχνη. Μελέτησε επίσης τον μινωικό και μυκηναϊκό πολιτισμό. Διηύθηνε ανασκαφές της Γερμανικής Σχολής στην Τίρυνθα και αξιολόγησε κτερίσματα από τις ανασκαφές του Σλήμαν στις Μυκήνες. 
* *Die Schachtgräber von Mykenai*, 2 Bde., 1930/33
* *Greek Personality in Archaic Sculpture*, 1948
* *Greifen am Thron*, 1959
* *50 Jahre aus dem Leben eines Archäologen*, 1959

## Παραπομπές


## Πηγές
* Ράινχαρντ Λούλις: *Georg Karo.* In: *[[Archäologenbildnisse]]. Porträts und Kurzbiographien von Klassischen Archäologen deutscher Sprache.* von Zabern, Mainz 1988, ISBN 3-8053-0971-6, S.&nbsp;181–182.
* Φρίντριχ Ματζ: *Georg Karo.* In: *[[Gnomon (Zeitschrift)|Gnomon]]* 36 (1964), S. 637ff.

Κατηγορία:Γερμανοί αρχαιολόγοι
Κατηγορία:Γερμανικό Αρχαιολογικό Ινστιτούτο Αθηνών
Ευαγγελισμός Θεσσαλονίκης

Ο **Ευαγγελισμός** είναι οικισμός της Περιφερειακής Ενότητας Θεσσαλονίκης στη Μακεδονία. Διοικητικά ανήκει στο Δήμο Βόλβης στην Περιφέρεια Κεντρικής Μακεδονίας. Έχει πληθυσμό 474 (2011) κατοίκους και βρίσκεται στο βορειοανατολικό άκρο της Λίμνης Κορώνειας (Λαγκαδά), σε απόσταση 35 χιλιομέτρων ανατολικά της Θεσσαλονίκης.

Το χωριό ιδρύθηκε από Μικρασιάτες πρόσφυγες προερχόμενοι από τον Εσμέ Νικομήδειας της Μικράς Ασίας. Το χωριό είναι προσφυγικό ενώ  εγκαταστάθηκαν μόνιμα και μετακινούμενοι κτηνοτρόφοι προερχόμενοι κυρίως από το Ασκιό Όρος (Βλάστη -Νάματα).

Σημαντικά κειμήλια είναι η ιερή εικόνα του αγίου Λαζάρου η οποία φυλάσσεται στο ιερό παρεκκλήσιο του Αγίου Λαζάρου που έκτισαν οι κάτοικοι στις παρυφές του οικισμού,ενώ το παρεκκλήσιο είναι γνωστό για το θαύμα με την πορφυρά σινδόνη.

Επίσης σε αγροτική περιοχή του Ευαγγελισμού βρέθηκε το 1978, το διάσημο γλυπτό που είναι γνωστό ως "Μαρμάρινος Λέοντας του Ευαγγελισμού" και το οποίο συμπεριλαμβάνεται στα εκθέματα του Αρχαιολογικού Μουσείου Θεσσαλονίκης.

Ο Ευαγγελισμός έχει ως συλλόγους την ποδοσφαιρική ομάδα την Μ.Α.Ο. Δάφνη Ευαγγελισμού και τον εκπολιτιστικό σύλλογο ο ¨Άγιος Λάζαρος¨.

Στον Ευαγγελισμό γεννήθηκαν ο λαϊκός τραγουδιστής και συνθέτης Αγάθωνας Ιακωβίδης και ο τέως πρόεδρος ΕΔ/ΕΠΣΜ και διεθνής διαιτητής F.I.F.A. Νίκος Φιλιππιάδης.

## Παραπομπές
Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Ούλριχ Κέλλερ

Ο **Ούλριχ Κέλλερ** (γερμ. *Ulrich Leopold Köhler*, 1838 - 1903) ήταν Γερμανός κλασικός ιστορικός και επιγραφολόγος.

## Βιογραφία
Γεννήθηκε στις 6 Νοεμβρίου 1838 στο Κλάινενχάουζεν. Εγγράφτηκε στο πανεπιστήμιο της Γιέννα το 1857, συνέχισε όμως στο Γκέτιγκεν, απ'όπου και αποφοίτησε το 1860 με διδακτορικό (*Qua ratione T. Livii annalibus usi sint Historici Latini atque Graeci*). Ακολούθως εργάστηκε ως ιδιωτικός διδάσκαλος στην Πίζα και προσλήφθηκε το 1862 στο Γερμανικό Αρχαιολογικό Ινστιτούτο στη Ρώμη. Απεστάλη το 1865 στην Αθήνα για να γνωμοδοτήσει τις αττικές επιγραφές που πρόκειτο να εκδοθούν στην επανέκδοση του καταλόγου *[[Corpus Inscriptionum Graecarum]]*. Ο κατάλογος εκδόθηκε από το 1877 ως το 1895 ως τόμος Β΄ (*Inscriptiones Atticae aetatis quae est inter Euclidis annum et Augusti tempora*) του *[[Inscriptiones Graecae]]*. Το 1872 διορίστηκε καθηγητής στο νεοιδρυθέν πανεπιστήμιο του Στρασβούργου, επέστρεψε όμως το 1875 στην Αθήνα και ανέλαβε διευθυντής του Γερμανικού Αρχαιολογικού Ινστιτούτου. Από το 1886 και μετά ήταν καθηγητής της αρχαίας ιστορίας στο πανεπιστήμιο του Βερολίνου. 

Απεβίωσε στις 21 Οκτωβρίου 1903 στο Βερολίνο.

## Παραπομπές


## Πηγές
*Φρίντριχ Κοππ: *Ulrich Köhler*. In: *Biographisches Jahrbuch für Altertumskunde*, 29. Jahrgang (1906), S. 12–29

Κατηγορία:Γερμανοί αρχαιολόγοι
Κατηγορία:Γερμανικό Αρχαιολογικό Ινστιτούτο Αθηνών
Άλτις

**Άλτις** ονομαζόταν, κατά την αρχαϊκή περίοδο, η περιοχή της Ηλείας που βρίσκεται στους νότιους πρόποδες του Κρονίου λόφου, ανάμεσα στους ποταμούς Αλφειό και Κλαδέο. Επομένως, η Άλτις είναι ένα μέρος της σημερινής Αρχαίας Ολυμπίας. Οι αρχαίοι συγγραφείς αναφέρουν ότι η περιοχή ήταν γεμάτη αγριελιές, πεύκα, πλατάνια, λεύκες και δρύες. Αυτή πρέπει να είναι και η αιτία ονομασίας της, αφού Άλτις στην ηλειακή διάλεκτο σημαίνει άλσος. Σύμφωνα με τη μυθολογία τα όρια της Άλτεως τα καθόρισε ο Ηρακλής προς τιμή του Δία και ο κοντινός λόφος ονομάστηκε «Κρόνιον όρος» προς τιμή του Κρόνου. Τα όρια της Άλτεως καθορίζονταν από περίβολο μέσα στον οποίο βρίσκονται τα κυριότερα θρησκευτικά οικοδομήματα και αναθήματα του ιερού της Αρχαίας Ολυμπίας, ενώ έξω από αυτόν οι κατοικίες των ιερέων, τα λουτρά, οι χώροι προετοιμασίας των αθλητών και οι ξενώνες.

## Πηγές


Κατηγορία:Αρχαία Ολυμπία